CELEX: 32008R0010
Language: hr
Date: 2008-01-08 00:00:00
Title: Uredba Komisije (EZ) br. 10/2008 od 8. siječnja 2008. o provedbi Uredbe (EZ) br. 458/2007 Europskog parlamenta i Vijeća o Europskom sustavu integrirane statistike socijalne zaštite (ESSPROS) u vezi s definicijama, detaljnim klasifikacijama i pravilima za diseminaciju za središnji sustav ESSPROS-a i modul za korisnike mirovina  Tekst značajan za EGP

05/Sv. 006
            
            
               HR
            
            
               Službeni list Europske unije
            
            
               194
            
         32008R0010
   
               L 005/3
            
            
               SLUŽBENI LIST EUROPSKE UNIJE
            
            
               08.01.2008.
            
         
      UREDBA KOMISIJE (EZ) br. 10/2008
   od 8. siječnja 2008.
   o provedbi Uredbe (EZ) br. 458/2007 Europskog parlamenta i Vijeća o Europskom sustavu integrirane statistike socijalne zaštite (ESSPROS) u vezi s definicijama, detaljnim klasifikacijama i pravilima za diseminaciju za središnji sustav ESSPROS-a i modul za korisnike mirovina
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 458/2007 Europskog parlamenta i Vijeća od 25. travnja 2007. o Europskom sustavu integrirane statistike socijalne zaštite (ESSPROS) (1), a posebno njezin članak 7. stavke 1. i 3.,
   budući da:
   
               (1)
            
            
               Uredba (EZ) br. 458/2007 uspostavila je metodološki okvir koji će se koristiti za prikupljanje statističkih podataka na usporedivoj osnovi u korist Zajednice i rokove za slanje i diseminaciju statističkih podataka prikupljenih u skladu s ESSPROS-om.
            
         
               (2)
            
            
               Na temelju članka 7. stavka 3. Uredbe (EZ) br. 458/2007, potrebno je donijeti provedbene mjere koje se odnose na detaljnu klasifikaciju obuhvaćenih podataka, definicije koje će se koristiti i ažuriranje pravila o diseminaciji za središnji sustav ESSPROS-a i modul za korisnike mirovina.
            
         
               (3)
            
            
               Mjere predviđene ovom Uredbom u skladu su s mišljenjem Odbora za statistički program,
            
         DONIJELA JE OVU UREDBU:
   Članak 1.
   Provedbene mjere koje propisuje članak 7. stavak 3. Uredbe (EZ) br. 458/2007 u vezi sa središnjim sustavom ESSPROS-a (za kvantitativne podatke, kao i za kvalitativne informacije po programima i po detaljnim davanjima) i u vezi s modulom za korisnike mirovina utvrđene su u prilozima od 1. do 3.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. siječnja 2008.
      
         
            Za Komisiju
         
         Joaquín ALMUNIA
         
         
            Član Komisije
         
      
   
   
      (1)  SL L 113, 30.4.2007., str. 3.
   PRILOG 1.
   
      DEFINICIJE
   
   1.   DEFINICIJE SREDIŠNJEG SUSTAVA ESSPROS-a
   
   1.1.   GRUPIRANJE PROGRAMA: KRITERIJI ZA KLASIFIKACIJU PROGRAMA SOCIJALNE ZAŠTITE
   1.1.1.   Odlučivanje
   
   Odlučivanje se odnosi na jedinicu koja donosi najvažnije odluke: razina davanja, uvjeti pod kojima se isplaćuju i načini financiranja programa. Programe može nadzirati država ili ne.
   1.1.2.   Izvršavanje zakonodavstva
   
   Izvršavanje zakonodavstva odnosi se na zakonodavstvom utvrđena pravila o članstvu zaštićenih osoba. Članstvo u programu socijalne zaštite može biti obvezno ili neobvezno.
   1.1.3.   Utvrđivanje prava
   
   Utvrđivanje prava odnosi se na osnovu po kojoj zaštićena osoba ima pravo na davanja: uvjetovano ili neuvjetovano plaćanjem doprinosa.
   1.1.4.   Područje primjene programa
   
   Područje primjene programa odnosi se na dio stanovništva koji je zaštićen (cijelo stanovništvo, svi ili većina radnika ili posebni dijelovi stanovništva).
   1.1.5.   Razina zaštite
   
   Razina zaštite odnosi se na to pružaju li programi socijalne zaštite osnovnu ili dodatnu razinu zaštite.
   1.2.   PRIMICI PROGRAMA SOCIJALNE ZAŠTITE
   1.2.1.   „Socijalni doprinosi” su troškovi koje ostvare poslodavci u ime svojih zaposlenika ili zaštićene osobe, u svrhu osiguravanja prava na socijalna davanja.
   1.2.2.   „Doprinosi opće države” znači troškovi koje ostvaruje opća država vođenjem javnih nedoprinosnih programa i financijske potpore koje opća država pruža drugim rezidentnim programima socijalne zaštite.
   1.2.3.   „Transferi iz drugih programa” znači nepovratne isplate iz drugih programa socijalne zaštite. Uključuju socijalne doprinose preusmjerene iz drugih programa.
   1.2.4.   „Ostali primici” znači razni tekući primici programa socijalne zaštite.
   1.3.   IZDACI PROGRAMA SOCIJALNE ZAŠTITE
   1.3.1.   Funkcije
   
   Funkcija davanja u okviru socijalne zaštite znači primarna svrha za koju se socijalna zaštita pruža, bez obzira na zakonodavne ili institucionalne odredbe.
   1.3.1.1.   Bolest/zdravstvena skrb
   Održavanje prihoda i novčana potpora u vezi s fizičkom ili duševnom bolešću, isključujući invaliditet. Zdravstvena skrb s ciljem održavanja, vraćanja i poboljšanja zdravlja zaštićenih osoba bez obzira na uzrok poremećaja.
   1.3.1.2.   Invaliditet
   Održavanje prihoda i potpora u novcu ili u naravi (osim zdravstvene skrbi) u vezi s nemogućnošću fizički ili mentalno hendikepiranih osoba da se bave gospodarskim i društvenim aktivnostima.
   1.3.1.3.   Starost
   Održavanje prihoda i potpora u novcu ili u naravi (osim zdravstvene skrbi) u vezi sa starošću.
   1.3.1.4.   Preživjeli uzdržavani članovi obitelji
   Održavanje prihoda i potpora u novcu ili u naravi u vezi sa smrću člana obitelji.
   1.3.1.5.   Obitelj/djeca
   Potpora u novcu ili u naravi (osim zdravstvene skrbi) u vezi s troškovima trudnoće, poroda i usvajanja, odgoja djece i skrbi za ostale članove obitelji.
   1.3.1.6.   Nezaposlenost
   Održavanje prihoda i potpora u novcu ili u naravi u vezi s nezaposlenošću.
   1.3.1.7.   Stanovanje
   Pomoć u podmirenju troškova stanovanja.
   1.3.1.8.   Socijalna isključenost koja nije drugdje klasificirana
   Davanja u novcu ili u naravi (osim zdravstvene skrbi) koje su posebno namijenjene suzbijanju socijalne isključenosti, ako nisu obuhvaćene ostalim funkcijama.
   1.3.2.   Davanja u okviru socijalne zaštite
   
   1.3.2.1.   Novčana davanja znači davanja isplaćena u novcu i koja ne zahtijevaju dokaz stvarnog troška od strane primatelja.
   1.3.2.2.   Davanja u naravi znači davanja koje su dodijeljena u obliku robe i usluga. Mogu se pružiti povratom sredstava ili izravno.
   1.3.2.3.   Davanja temeljena na provjeri materijalnog stanja znači socijalna davanja koja su eksplicitno ili implicitno uvjetovana padom korisnikova dohotka i/ili bogatstva ispod određene razine.
   1.3.3.   „Administrativni troškovi” znači troškovi koji se naplaćuju programu za vođenje i upravljanje programom.
   1.3.4.   „Transferi preusmjereni na druge programe” znači nepovratne isplate drugim programima socijalne zaštite. Uključuju socijalne doprinose preusmjerene drugim programima.
   1.3.5.   „Ostali izdaci” znači razni izdaci programa socijalne zaštite (plaćanje prihoda iz imovine i drugi izdaci).
   2.   DEFINICIJE ZA MODUL ZA KORISNIKE MIROVINA
   
   2.1.   KORISNICI MIROVINA
   Broj korisnika na svakom stupnju može se definirati kao broj osoba koje primaju barem jednu mirovinu iz sedam kategorija u ESSPROS-u:
   
               —
            
            
               invalidske mirovine,
            
         
               —
            
            
               prijevremene mirovine zbog smanjene sposobnosti za rad,
            
         
               —
            
            
               starosne mirovine,
            
         
               —
            
            
               prijevremene starosne mirovine,
            
         
               —
            
            
               djelomične mirovine,
            
         
               —
            
            
               obiteljske mirovine, i
            
         
               —
            
            
               prijevremena mirovina zbog stanja na tržištu rada.
            
         Svaka osoba koja prima više od jedne mirovine računa se samo jednom (broj korisnika bez dvostrukog brojenja).
   2.1.1.   „Invalidske mirovine” znači periodične isplate namijenjene održavanju ili potpori prihodu osobe ispod zakonske/standardne dobi za odlazak u mirovinu, kako je utvrđena u referentnom programu, i koja ima invaliditet koji ograničava njezinu sposobnost za rad ili zaradu iznad minimalne razine utvrđene zakonodavstvom.
   2.1.2.   „Prijevremene mirovine zbog smanjene sposobnosti za rad” znači periodične isplate starijim radnicima koji odu u mirovinu prije nego što navrše zakonsku/standardnu dob za odlazak u mirovinu, kako je utvrđena u referentnom programu, zbog smanjene sposobnosti za rad.
   2.1.3.   „Starosne mirovine” znači periodične isplate namijenjene i. održavanju prihoda korisnika nakon odlaska u mirovinu na temelju rada za naknadu uz navršenu zakonsku/standardnu dob ili ii. potpori prihoda starijih osoba (osim potpore ograničenog trajanja).
   2.1.4.   „Prijevremene starosne mirovine” znači periodične isplate namijenjene održavanju prihoda korisnika koji otiđu u mirovinu prije navršene zakonske/standardne dobi kako je utvrđena u odgovarajućem programu.
   2.1.5.   „Djelomične mirovine” znači periodična isplata dijela pune mirovine starijim radnicima koji nastave raditi, ali sa smanjenim radnim vremenom ili čiji je prihod od profesionalne djelatnosti ispod određene gornje granice.
   2.1.6.   „Obiteljske mirovine” znači periodične isplate osobama čije pravo proizlazi iz njihovog odnosa s preminulom osobom zaštićenom programom (udovice, udovci, djeca bez roditelja i slično).
   2.1.7.   „Prijevremena mirovina zbog stanja na tržištu rada” znači periodična isplata starijim radnicima koji otiđu u mirovinu prije navršene zakonske/standardne dobi za odlazak u mirovinu zbog nezaposlenosti ili smanjenja posla uzrokovanog ekonomskim mjerama kao što je restrukturiranje industrijskog sektora ili poduzeća.
   2.2.   ZAKONSKA/STANDARDNA DOB ZA ODLAZAK U MIROVINU ZA STAROSNE MIROVINE
   Zakonska dob za odlazak u mirovinu za starosne mirovine je dob kada starosne mirovine postanu plative, ako je utvrđena zakonodavstvom ili ugovorom. Ta se dob može razlikovati među zemljama i unutar država članica, ovisno o sektoru ili djelatnosti, zanimanju, spolu i tako dalje.
   Ako zakonska dob za odlazak u mirovinu ne postoji, koristi se standardna dob za odlazak u mirovinu koja je dob za odlazak u mirovinu koju nudi program koji je korisniku plaćao mirovinu.
   3.   REFERENTNI PRIRUČNIK
   
   Detaljne definicije koje će se koristiti za primjenu ove Uredbe utvrđene su u ESSPROS priručniku koji je izradila Europska komisija u suradnji s državama članicama.
   PRILOG 2.
   
      DETALJNE KLASIFIKACIJE
   
   1.   KLASIFIKACIJA PROGRAMA I KVANTITATIVNIH PODATAKA (UKLJUČUJUĆI PRIMITKE, IZDATKE I DAVANJA PO FUNKCIJI) OBUHVAĆENIH SREDIŠNJIM SUSTAVOM ESSPROS-a
   
   1.1.   KLASIFIKACIJA PROGRAMA (kvalitativne informacije)
   
      Kriterij: Odlučivanje
   
   Programi koji su pod nadzorom države
   Programi koji nisu pod nadzorom države
   
      Kriterij: Izvršavanje zakonodavstva
   
   Obvezni programi
   Neobvezni programi
   
      Kriterij: Utvrđivanje prava
   
   Programi koji se temelje na doprinosima
   Programi koji se ne temelje na doprinosima
   
      Kriterij: Područje primjene
   
   Univerzalni programi
   Opći programi
   Posebni programi
   
      Kriterij: Razina zaštite
   
   Osnovni programi
   Dodatni programi
   1.2.   KLASIFIKACIJA KVANTITATIVNIH PODATAKA
   Cjelovite detaljne klasifikacije koje će se koristiti za obvezne podatke koji se šalju Eurostatu utvrđene su u ESSPROS priručniku koji je izradila Europska komisija u suradnji s državama članicama. Te detaljne klasifikacije združuju se u klasifikaciju prve razine navedene u nastavku.
   1.2.1.   Primici
   
   Središnji sustav ESSPROS-a klasificira primitke programa socijalne zaštite prema vrsti i izvoru. Vrsta ukazuje na prirodu ili razlog za isplatu: socijalnih doprinosa, doprinosa opće države, transfere iz drugih programa i ostale primitke.
   1.2.1.1.   Primici prema vrsti
   
   Ukupni primici
   Socijalni doprinosi
   Socijalni doprinosi poslodavaca
   Socijalni doprinosi zaštićenih osoba
   Doprinosi opće države
   Sredstva predviđena za poreze
   Opći prihodi
   Transferi iz drugih programa
   Socijalni doprinosi preusmjereni iz drugih programa
   Ostali transferi iz drugih rezidentnih programa
   Ostali primici
   Prihodi iz imovine
   Ostali primici
   1.2.1.2.   Primici prema izvoru
   
   Podrijetlo navodi institucionalni sektor iz kojega je uplata primljena.
   Klasifikacije institucionalnih sektora iz kojih dolaze primici programa socijalne zaštite su klasifikacije korištene u nacionalnim računima (ESA 95).
   Trgovačka društva
   Središnja država
   Područna i lokalna država
   Fondovi socijalne sigurnosti
   Kućanstva
   Neprofitne institucije koje pružaju usluge kućanstvima
   Ostatak svijeta
   1.2.2.   Izdaci
   
   Izdaci programa socijalne zaštite klasificiraju se prema vrsti, što ukazuje na prirodu ili razlog za izdatak: davanja u okviru socijalne zaštite, administrativni troškovi, transferi preusmjereni na druge programe i ostali izdaci.
   Davanja u okviru socijalne zaštite dijele se na davanja bez provjere materijalnog stanja i davanja temeljena na provjeri materijalnog stanja. Klasifikacija davanja u okviru socijalne zaštite daje dodatne pojedinosti ovisno o tome pruža li se davanje u novcu (kao periodična isplata ili jednokratno) ili u naravi. Nadalje, koristi se detaljnija klasifikacija u kojoj se stavke odnose samo na jednu ili ograničeni broj funkcija navedenih u odjeljku 1.2.3. Ta dodatna klasifikacija definirana je u ESSPROS priručniku.
   Ukupni izdaci
   Davanja u okviru socijalne zaštite
   Davanja u okviru socijalne zaštite, bez provjere materijalnog stanja
   Novčana davanja, bez provjere materijalnog stanja
   Periodična novčana davanja, bez provjere materijalnog stanja
   Jednokratna novčana davanja, bez provjere materijalnog stanja
   Davanja u naravi, bez provjere materijalnog stanja
   Davanja u okviru socijalne zaštite, s provjerom materijalnog stanja
   Novčana davanja, s provjerom materijalnog stanja
   Periodična novčana davanja, s provjerom materijalnog stanja
   Jednokratna novčana davanja, s provjerom materijalnog stanja
   Davanja u naravi, s provjerom materijalnog stanja
   Administrativni troškovi
   Transferi preusmjereni na druge programe
   Socijalni doprinosi preusmjereni drugim programima
   Ostali transferi drugim rezidentnim programima
   Ostali izdaci
   1.2.3.   Davanja prema funkciji
   
   Klasifikacija prema funkciji je sljedeća:
   
                
            
            
               Bolest/zdravstvena skrb
            
         
                
            
            
               Invaliditet
            
         
                
            
            
               Starost
            
         
                
            
            
               Nadživjeli članovi obitelji
            
         
                
            
            
               Obitelj/djeca
            
         
                
            
            
               Nezaposlenost
            
         
                
            
            
               Stanovanje
            
         
                
            
            
               Socijalna isključenost koja nije drugdje klasificirana
            
         2.   DETALJNA KLASIFIKACIJA KORISNIKA MIROVINA
   
   2.1.   PODACI
   
      Ukupan broj korisnika mirovina bez dvostrukog brojenja
   
   
      
         Ukupan broj korisnika mirovina (funkcija invaliditet) bez dvostrukog brojenja
      
   
   Ukupan broj korisnika invalidskih mirovina bez dvostrukog brojenja
   Ukupan broj korisnika koji primaju prijevremenu mirovinu zbog smanjene sposobnosti za rad bez dvostrukog brojenja
   Ukupan broj korisnika invalidskih mirovina (bez provjere materijalnog stanja) bez dvostrukog brojenja
   Ukupan broj korisnika koji primaju prijevremenu mirovinu zbog smanjene sposobnosti za rad (bez provjere materijalnog stanja) bez dvostrukog brojenja
   Ukupan broj korisnika invalidskih mirovina (s provjerom materijalnog stanja) bez dvostrukog brojenja
   Ukupan broj korisnika koji primaju prijevremenu mirovinu zbog smanjene sposobnosti za rad (s provjerom materijalnog stanja) bez dvostrukog brojenja
   
      Ukupan broj korisnika mirovina (funkcija starosne i obiteljske mirovine) bez dvostrukog brojenja
   
   
      
         Ukupan broj korisnika mirovina (funkcija starost) bez dvostrukog brojenja
      
   
   Ukupan broj korisnika starosnih mirovina bez dvostrukog brojenja
   Ukupan broj korisnika prijevremenih starosnih mirovina bez dvostrukog brojenja
   Ukupan broj korisnika djelomičnih mirovina bez dvostrukog brojenja
   Ukupan broj korisnika starosnih mirovina (bez provjere materijalnog stanja) bez dvostrukog brojenja
   Ukupan broj korisnika prijevremenih starosnih mirovina (bez provjere materijalnog stanja) bez dvostrukog brojenja
   Ukupan broj korisnika djelomičnih mirovina (bez provjere materijalnog stanja) bez dvostrukog brojenja
   Ukupan broj korisnika starosnih mirovina (s provjerom materijalnog stanja) bez dvostrukog brojenja
   Ukupan broj korisnika prijevremenih starosnih mirovina (s provjerom materijalnog stanja) bez dvostrukog brojenja
   Ukupan broj korisnika djelomičnih mirovina (s provjerom materijalnog stanja) bez dvostrukog brojenja
   
      
         Ukupan broj korisnika mirovina (funkcija preživjeli uzdržavani članovi obitelji) bez dvostrukog brojenja
      
   
   Ukupan broj korisnika obiteljskih mirovina (bez provjere materijalnog stanja) bez dvostrukog brojenja
   Ukupan broj korisnika obiteljskih mirovina (s provjerom materijalnog stanja) bez dvostrukog brojenja
   
      
         Ukupan broj korisnika mirovina (funkcija nezaposlenost) bez dvostrukog brojenja
      
   
   Ukupan broj korisnika koji primaju prijevremenu mirovinu zbog razloga na tržištu rada (bez provjere materijalnog stanja) bez dvostrukog brojenja
   Ukupan broj korisnika koji primaju prijevremenu mirovinu zbog razloga na tržištu rada (s provjerom materijalnog stanja) bez dvostrukog brojenja
   2.2.   DODATNE INFORMACIJE
   Zakonska ili standardna dob za odlazak u mirovinu prema spolu i prema programu
   Referentni datum/metoda izračuna prema programu
   PRILOG 3.
   
      AŽURIRANJE PRAVILA ZA DISEMINACIJU
   
   1.   AŽURIRANJE PRAVILA ZA DISEMINACIJU ZA SREDIŠNJI SUSTAV ESSPROS-a
   
   1.1.   AŽURIRANJE PRAVILA ZA DISEMINACIJU KVANTITATIVNIH PODATAKA GRUPIRANJEM PROGRAMA
   1.1.1.   Grupiranje programa prema kriterijima
   
   Posebni će korisnici smjeti objaviti podatke grupiranjem programa u skladu s ESSPROS klasifikacijom programa definiranom prema kriterijima u Prilogu 1. odjeljku 1.1. (Grupiranje programa).
   1.1.2.   Podaci prema programima
   
   Posebni će korisnici smjeti objaviti podatke prema programima ili prema skupinama programa za one zemlje koje nisu dale izričitu suglasnost za cjelovitu diseminaciju zbog razloga povjerljivosti. Skupine programa morat će biti u skladu s pravilima za diseminaciju koje utvrdi svaka dotična država članica.
   1.2.   AŽURIRANJE PRAVILA ZA DISEMINACIJU KVALITATIVNIH INFORMACIJA PREMA PROGRAMU I DETALJNIM DAVANJIMA
   Eurostat će smjeti objaviti kvalitativne informacije prema programu i detaljnim davanjima uz odgovarajuću podršku.
   2.   AŽURIRANJE PRAVILA ZA DISEMINACIJU PODATAKA O KORISNICIMA MIROVINA
   
   2.1.   ZDRUŽENE KATEGORIJE U SKLADU S ESSPROS KLASIFIKACIJOM KORISNIKA MIROVINA
   Posebni će korisnici smjeti objaviti podatke za sedam kategorija mirovina i za združene kategorije u skladu s ESSPROS klasifikacijom korisnika mirovina u Prilogu 2. odjeljku 2. (Detaljna klasifikacija korisnika mirovina).
   Posebni će korisnici također smjeti objaviti raščlambu korisnika davanja bez provjere materijalnog stanja i davanja temeljenih na provjeri materijalnog stanja, u skladu s ESSPROS klasifikacijom korisnika mirovina u Prilogu 2. odjeljku 2. (Detaljna klasifikacija korisnika mirovina).
   2.2.   PODACI PREMA PROGRAMIMA
   Posebni će korisnici smjeti objaviti podatke prema programima ili prema skupinama programa za one zemlje koje nisu dale izričitu suglasnost za cjelovitu diseminaciju zbog razloga povjerljivosti. Skupine programa morat će biti u skladu s pravilima za diseminaciju koje utvrdi svaka dotična država članica.